DEC Rainbow 100

DEC Rainbow 100 oli Digital Equipment Corporationin vuonna 1982 julkaisema mikrotietokone. Tietokone tarkoitettiin yrityskäyttöön. Digital oli yksi johtavia minitietokoneiden valmistajia ja osallistui henkilökohtaisten tietokoneiden markkinoille 1980-luvun alussa.

Tietokone sisälsi kaksi mikroprosessoria: Intel 8088 ja Zilog Z80. Tietokoneessa oli 64–256 kilotavua RAM-muistia.

Tietokoneeseen oli saatavilla kolme käyttöjärjestelmää: MS-DOS, CP/M-86 (16-bittinen) ja CP/M-80 (8-bittinen). Käyttäjä valitsi käyttöjärjestelmän koneen käynnistysvaiheessa. Tietokoneen käyttämä versio MS-DOS:sta ei ollut täysin IBM PC -yhteensopiva ja ohjelmat eivät olleet täysin yhteensopivia.

Tietokone toimi myös VT-100- tai VT-220-yhteensopivana päätteenä.

Lähteet

Aiheesta muualla 
 Rainbow 100 Technical Manual (PDF) 
 Dokumentaatiota Bitsavers.org-palvelussa 
 Byte-lehden artikkeli 

Mikrotietokoneet
Digital Equipment Corporationin laitteistot
Vuoden 1982 tietokoneet